text: 15. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ6/οικ. 3674 της 16 Μαρτ. /6  Απρ. 1972 (ΦΕΚ Β΄ 261) Περί καθορισμού φαρμάκων και ορών εξαιρουμένων της εννοίας του νοσηλίου προκειμένου περί νοσηλείας ησφαλισμένων του Ι.Κ.Α Έχοντες υπ’ όψιν: α) Το άρθρ. 5, παρ. 6 του Β.Δ. 795/71 «περί καθορισμού του τιμολογίου νοσηλίων των Νοσηλευτικών Ιδρυμάτων και των Ιδιωτικών Κλινικών εν γένει», (ΦΕΚ 282/71 τεύχ. Α΄). β) Την εισήγησιν της δια της υπ’ αριθ. Γ6/οίκ. 742/19.1.1972 αποφάσεως ημών συσταθείσης ειδικής Επιτροπής, και γ) Την υπ’ αριθ. 23/Συν. 3/25.1.1972 γνωμοδοτικήν απόφασιν του Διοικητικού Συμβουλίου του Ι.Κ.Α., αποφασίζομεν: Καθορίζομεν ως κατωτέρω τα φάρμακα και τους ορούς οίτινες εξαιρούνται της εννοίας του νοσηλίου προκειμένου περί νοσηλείας ησφαλισμένων του Ιδρύματος Κοινωνικών Ασφαλίσεων: 1.Τα αντιβιοτικά εν γένει υφ’ οιανδήποτε μορφήν, περιεκτικότητα και εμπορικήν ονομασίαν κυκλοφορούν ταύτα. 2.Τα αντιμικροβιακά NALIDIXIC ACID, NITROFURANTOIN, TRIMETHOPRIM και SULFAMETHOXAZOLE. 3.Το διουρητικόν SPIRONOLACTONE. 4.Το σκεύασμα ACTH (CORTICOTROPIN). 5,Τα Γλυκοκορτικοειδή και μεταλλοκορτικοειδή εν γένει υφ’ οιανδήποτε μορφήν, περιεκτικότητα και εμπορικήν ονομασίαν κυκλοφορούν ταύτα. 6.Τα κυτταροστατικά εν γένει. 7.Εκ των ορμονών, αι: α. Επινεφριδοτρόποι. β. Αι ορμόναι του οπισθίου λοβού της υποφύσεως. γ. (Η πρεγναδιόλη). δ. Αι ενδεικνυόμεναι δια την αντιμετώπισιν νεοπλασιών. 8.Ο βιταμινικός παράγων LEUCOVORIN. 9.Το αντιπαρκινσονικόν DOPA ήτοι: 3- (3,4DIHYDROXYPHENYL)-L-ALANINE και το μυοχαλαστικόν TRIHEXYPHENIDYL HYDROCHLORIDE. 10.Η ανοσοσφαιρίνη ανθρωπίνου ορού. 11.Τα ανοσοκατασταλτικά εν γένει. 12.Τα αναστέλλοντα την δράσιν της καλλικρεΐνης ένζυμα. 13.Η ενέσιμος ουρία. 14.Το ARGILINE GLUTAMATE. 15.Τα φυματιοστατικά εν γένει. 16.Αίμα νωπόν ή συντετηρημένον ως και τα παράγωγα και υποκατάστατα αυτού. 17.Άπασαι αι σκιαγραφικαί ουσίαι πλην του βαριούχου πολτού. 18.Τα ηρεμιστικά (νευροληπτικά) της ομάδος των φαινοθειαζινών, των αλκαλοειδών της RAUWOLFIA, των παραγώγων του θειοξανθενίου και της βουτυροφαινόνης. 19.Τα θυμοληπτικά της ομάδος των διβενζοαζεπινών, των παραγώγων του διβενζοκυκλοεπτενίου και το NIALAMIDE. 20.Το αντιεπιληπτικόν SUITHIAME. 21.Αντιδιφθεριτικά και αντιτετανικοί οροί δια θεραπευτικούς σκοπούς. 22.Τα αγγειοδιασταλτικά τα ενδεικνυόμενα δια την αντιμετώπισιν των εγκεφαλικών επεισοδίων. 23.Εκ των αντιπηκτικών το ενέσιμον HEPARINE. 24.Τα διεγερτικά του εγκεφ. φλοιού, εις περιπτώσεις καθ’ ας επεσυνέβη κωματώδης κατάστασις. 25.Οροί άνω των 500 κ.ε. μετά συσκευής. Δια της υπ’ αριθ. Γ6/11030 της 12/30 Οκτ. 1972 (ΦΕΚ Β΄ 901) αποφ. Υπ. Κοινων. Υπηρεσιών εξηρέθησαν και οι ορροί των 250 C.C. προκειμένου περί νοσηλείας εις τα Παιδιατρικά Νοσοκομεία και τας Παιδιατρικάς εν γένει κλινικάς. Η αξία τούτων θα καταβάλλεται κατά τας διατάξεις της παρ. 6 του άρθρ. 5 του Β.Δ. 795/1971 (ανωτ. αριθ. 13). Δια της υπ’ αριθ. Γ3/16759 της 16/19 Οκτ. 1973 (ΦΕΚ Β΄ 1258) αποφ. Υπ. Κοινων. Υπηρεσιών, εξηρέθησαν της εννοίας του νοσηλίου και τα κάτωθι φάρμακα: α.PIMOZIDE β.PENICILLINASE Αντί για το φάρμακο πρεγναδιόλη, που εξαιρέθηκε ως άνω, εξαιρείται από την έννοια του νοσηλίου των Ιδιωτ. Κλινικών το φάρμακο προγεστερόνη από την Α3/7182/4 Ιουν. - 2 Ιουλ. 1980 (ΦΕΚ Β΄ 601) απόφ. Υπ. Κοιν. Υπηρεσιών. 